Rezumatul Studiului 7 - Isus şi cei nevoiaşi

1. **MISIUNEA SA**
   * **Proclamată de Maria.**
     + Maria l-a preamărit pe Dumnezeu pentru tot ce a făcut pentru ea (v. 46-48), şi pentru puterea Sa, dragostea şi dreptatea Sa pentru toţi (v. 49-51).
     + În final, a anunţat cum avea să fie împărăţia lui Mesia (v. 52-55). El avea să se îngrijească de: *cei umili (v. 52)*, c*ei flămânzi (v. 53), cei oprimaţi (v. 54).*
     + Această împărăţie ar fi putut foarte simplu să se numească şi „împărăţia pe dos”. În ea, cei mai puternici şi cei mai bogaţi sunt cei mai lipsiţi de importanţă, iar cei săraci şi oprimaţi sunt eliberaţi şi înălţaţi.
   * **Proclamată de Isus.**
     + În Sinagoga din Nazaret, Isus a citit Isaia 61:1-2. A făcut din această lectură declaraţia Sa de misiune.
     + Misiunea lui Isus nu era doar spirituală, ci şi în marea parte, practică. Îngrijirea fizică de cei în nevoie era partea tangibilă din preocuparea lui Isus pentru sănătatea spirituală.
     + Isus şi-a instruit ucenicii să se poarte cu cei nevoiaşi aşa cum El însuşi ar fi făcut-o (Matei 10:8).
2. **LUCRAREA SA**
   * **Ajutând pe cei în nevoie.**
     + Isus elibera pe cei acaparaţi de boală, chiar şi atunci când aceştia erau bolnavi de 12, 18 sau 38 de ani.
     + În ciuda acestei mari manifestări a puterii Sale de vindecare, Isus nu se folosea de aceste minuni drept un spectacol care să atragă urmaşi. De multe ori cerea ca să nu fie făcută cunoscută minunea respectivă (Marcu 1:44; 8:26).
     + Îi vindeca pe oameni pentru că îi iubea şi dorea să îi conducă la viaţa veşnică.
   * **Profet pentru cei în nevoie.**
     + La fel ca şi profeţii din vechime, Isus a acţionat cu duritate faţă de cei care au făcut din Templu o piaţă.
     + Când Isus a scos comercianţii din locul sfânt „nişte orbi şi şchiopi au venit la El în Templu”, iar copiii Îl aclamau (v. 14-15).
     + La fel ca şi profeţii din vechime, Profetul celor în nevoie avea să fie persecutat şi asasinat de conducătorii religioşi ai propriului Său popor.
3. **JERTFA SA**
   * **Murind pentru cei în nevoie. Isaia 53:4-5.**
     + Ca răsplată pentru inocenţa, puritatea, bunătatea şi preocuparea Sa pentru cei nevoiaşi, Isus a primit opresiune, nedreptate, suferinţă şi o moarte crudă.
     + Şi a făcut-o din dragoste pentru mine, pentru a mă elibera din Păcat şi a-mi da viaţa veşnică.
     + Oricare ar fi nedreptatea, suferinţa sau lipsa prin care trec acum, El ştie, ascultă, înţelege şi acţionează. Nimeni nu poate să mă înţeleagă şi să mă consoleze în necazurile mele aşa cum o face Isus (Evrei 4:15).